روسیه سوخوی۲۴ اوچاغی‌نین تورکیه مرزینده دوشورولمه‌سی (۲۰۱۵)

روسیه سوخوی۲۴ اوچاغی‌نین تورکیه مرزینده دوشورلمه‌سی (۲۰۱۵) ، 24 نوامبر 2015 گونونده، روسیه فدراسیونو هاوا گوجلرینین سوخو24 (Su-24M) سالدیریجی اوچاغین سوریه مرزیندن  تورکیه هاواسینی ایجازه سیز اخلال ائتمک اۆچون، گؤی دن گؤیه آتیش آچماقلا دوشورولمک ایتفاقیدیر.  1950.جی ایللریندن بری، سویوق ساواش سورَجی سونراسی بیرینجی دفعه ناتو عوضوو اولان اؤلکه طرفیندن بیر روسیه اوچاغی دوشورلمک ایتفاقی ساییلیر.

بندانگشتی|سول|روس سوخوی اوچاغی نین اوچوش مسیری
1- بوْز خط: تورکیه  هاوا گوجلری نین رادلارلاری نین وئردیگی بیلگی یه گؤره 
2- قیرمیز خط: روسیه نین وئردیگی بیلگیتورکیه سیلاحلی گوجلری گنل قورمای باشقانلیغی نین یایدیغی آچیقلامایا گؤره تورک هاوا آلانیندا اخلال یارادان طیاره، بئش دقیقه ایچریسینده 10 دفعه اویاریلیب اخطار آلینماسینا باخمایاراق مرز پوزونتوسونا سون وئرمَمَک ندنی ایله، آنقاژمان قوراللاری(چارپیشما قوراللاری) گرَگی ایله، ایکی تورکیه اف 16 (F16) طیاره طرفیندن وورولدو. اوچاق سوریه تورکمان اوردوسونون کونترولونداکی باییربوجاق بؤلگه سی، تورکمان داغینداکی مئشه‌لره دوشدو. اوچاقداکی ایکی خلبان اجکت ائدیب، نیجات چتیری (پاراچوت) ایله آتیلماسینا رغماً، خلبانلاردان بیری سوریه تورکمان اوردوسونا باغلی گوجلر طرفیندن اؤلو اولاراق اله گئچیریلدی. دوشَن اوچاغین پارچالاری نین اطرافا ساورولماسینا گؤره تورکیه هاتای (خاتای) یایلاداغی بؤلمه سینده ایکی تورک وطنداشی نین یارالانماسینا نَدَن اولدو.

  عکس‌العمل‌لر 
 تورکیه 
 تورکیه رئیس‌جومهورو رجب طیب اردوغان دئدی: "هاوا محدوده میزی نین اخلال ائدیلمه سی نتیجه‌سی آنقاژمان قوراللاری ایله جواب وئردیک. تورکیه نین مرزلرینی قوروما حاققینا هر اؤلکه حورمت ساخلامالی دیر. بشار اسد حکومتی نین آیاقدا قالماسی اۆچون، سوریه حکومتی و متفقلری داعیشی بهانه ائدیب و بؤلگه ده اؤز تورپاقلارینی قوروماغا چالیشان تورکمانلارینا حمله ائدیرلر". "تورکمان یاشایان یئرلرده هئچ بیر داعیش عوضوو یوخدور و بیز تورکمانلارین آرخاسیندا دورماغا دوام وئرَجَییک.""Who Are the Turkmens of Syria?"
 تورکیه نین باش وزیری احمد داووداوغلو دئدی: "تورکیه مرزلری‌نین کیم اخلال ائدرسه، اونا قارشی هر جور تدبیری آلماغین حاقلاری و وظیفه سی واریمیز."

 روسیه 
 روسیه دیفاع ویزارتی ده، اوچاغین تورکیه هاوا محدوده سینه گیرمَدیگینی ادعا ائتدی.
 روسیه رئیس‌جومهورو  ولادیمیر پوتین دئدی: "ترور یانداشلاری بیزه آرخادان خنجر ووردولار. بو روسیه - تورکیه ایلیشکیلرینه پیس ائتکی سی اولاجاقدیر."
 روسیه خارجی ایشلر باخانی سئرگئی لاوروف اوچاغین دوشورولدویو گونون صاباحی قاباقدان پلانلانمیش سفرینی تورکیه یه کنسئل ائتدی.
 آمریکا بیرلشمیش ایالتلری 
 آمریکا بیرلشمیش ایالتلری باشچیلیغی ایله داعیشه حمله ائدن ملتلرآراسی ائتلاف سؤزجوسو، ژنرال استیو واررن ده، روسیه اوچاغی نین مرز اخلالینا 10 دفعه اخطار و اویاری آلدیغینی تصدیقلَدی.
 باراک اوباما آمریکا پرزیدنتی فرانسوا اولاند ایله گؤروشو مدیا ایجتماعیندا دئدی: "تورکیه اؤز توپراقلاری و گؤیونو قوروماقدا حاقلی دیر. و روسیه، یاخشی دیر تکجه داعیشه حمله ائتسین و آیری معتدل قروپلالا ایشی اولماسین."
 ناتو 
ناتو  باشچیسی یئنس استولتنبرگ نئچه ساعات دوشورولمه دن سونرا بیر رسمی آچیقلامادا دئدی: "تورکیه اؤز توپراقلاری و گؤیونو قوروماقدا حاقلی دیر و تورکیه ناتو عوضوو اولاراق، بیز ده تورکیه نین آرخاسینداییق، آنجاق روسیه دن ایستیریک آرام قالسین و سوریه ده مشترک و اورتاق دوشمانلاریمیزا (داعیش) حمله ائتسین."

 فرانسه 
فرانسوا اولاند فرانسه جومهور باشقانی، آمریکادا  باراک اوباما ایله گؤروشو مدیا ایجتماعیندا دئدی، روسیه، یاخشی دیر تکجه داعیشه حمله ائتسین و آیری معتدل قروپلالا ایشی اولماسین.

 قایناقلار 


 قالری 

بؤلمه:سوریه ایچ ساواشی